***Народно читалище „Познай себе си – 1911 ”,с. Ряхово, общ. Сливо поле, обл. Русе***

Д о к л а д

за извършената читалищна дейност през 2021 година

І. Организационно състояние на читалището.

През своята дългогодишна история Читалището в село Ряхово е успяло да завоюва своето място в живота на ряховчани. Основната цел която винаги е стояла пред читалището е да задоволява потребностите на гражданите свързани с развитие и обогатяване на културния живот, запазване на обичаите и традициите, разширяване знанията на гражданите. То е мястото където хора от различна възраст могат да общуват помежду си, да се занимават с творчество, да получават необходимата информация.

За постигане на добри резултати в работата на НЧ „ Познай себе си – 1911 ”, Читалищното настоятелство заедно със секретаря и библиотекаря към читалището изготвят план за работата през годината, който се приема от членовете на читалището разглеждан и одобряван на годишното отчетно събрание.

**Основните задачи, които стоят пред ряховското читалище са:**

1.Читалището да работи в посока проучване, възстановяване и запазване на местните обичаи и традиции.

2. Да организира и съдейства за провеждането на традиционните празници и обичаи.

3.Читалището да предоставя възможност на гражданите да вземат участие в организираните културни мероприятия.

4. Програмата „ Глобални библиотеки” е дала възможност читалището да се превърне в съвременен културно-информационен център предоставящ услуги на гражданите, осигурявайки достъп до информация.

5. Формиране на читалището като място за общуване и контакти.

6. Да подържа партньорство с общинската администрация, кметството, училището, детската градина, бизнеса и други НПО.

**ІІ. Библиотечна дейност.**

През последните години благодарение на допълващи субсидии от Министерството на културата и спечелените проекти, библиотеката към читалището не е само място където можеш да отидеш за да си вземеш книга. Благодарение на Програмата „ Глобални библиотеки”, тя се е превърнала в информационен център, който предоставя актуална информация и услуги, организира мероприятия и отразява дейността на читалището в сайт <https://sites.google.com/site/narodnocitalisepoznajsebesi> създаден от библиотекаря и ръководителя на компютърната зала Магдалена Йорданова.

Библиотеката ни разполага с 5 броя компютри, 1 брой мултифункционално устройство и мултимедия. Наличие на компютърна и размножителна техника има и в читалището – 1 брой компютър, 1 лаптоп и 1 брой мултифункционално устройство. Осигурена е и интернет връзка.

Стараем се да обновяваме библиотечния фонд, като се съобразяваме с учебния материал на учениците и според интересите на читателите на библиотеката.

Библиотечния фонд за 2021 година наброява 10 210 тома литература, като през годината 764 броя книги са отчислени, а са постъпили 214 броя, от които 110 са закупени по програма

„ Българските библиотеки – съвременни центрове за четене и информираност, 2 са закупени от бюджета на читалището, а 102 броя са дарени от частни лица и издателства.

Библиотеката ни се посещава както от млади хора така и от хора на пенсионна възраст.

През изминалата година заетите книги са 6526 бр., а регистрираните читатели 178, като от тях 48 потребители са деца и 130 възрасни. Имаме 1873 броя посещения, като от тях 424 са за ползване на компютрите и 1449 посещения в библиотеката.

Абонираните издания за отчетния период са вестник „Дневен Труд”, в. „Утро”, „ Читалищен вестник”, в. „ Хоби фермер“ и детски списания „ Пътечка”, и „ Прозорец”.

**ІІІ. Културна дейност**

Това е дейността, която до голяма степен зависи от обществената подкрепа и организационните качества на щатния персонал, читалищното ръководство и членовете му. За осъществяването на тази дейност основните насоки в работата на читалището са:

* Честване на официални празници, годишнини, подреждане на изложби, витрини и кътове;
* Организиране на мероприятия с деца и младежи;
* Събиране и разпространяване на знания за родния край;
* Повишаване постиженията на самодейните състави;
* Подготовка на местните обичаи, организирането и провеждането на културни прояви;
* Участие на читалищните състави в общински, регионални, национални и други фестивали и събори;
* Участие в общинския празник – гр. Сливо поле

**Художествена самодейност**

Читалището дава възможност за изява на талантливите хора. Към читалището има изградени две постоянно действащи самодейни групи:

Мъжка група за стари градски песни – „ Офицерите от запаса” и

Женска група за народно пеене – „ Китка”

Любителска група за разучаване на народни хора

През 2021 година взехме участие в следните културни мероприятия, а именно:

1. **Местни :**

21.01.2021г. - Бабин ден –посещение в здравната служба и поднасяне поздравления на здравните работници

14.02.2021г. - Трифон Зарезан – конкурс за най добро вино

18.02.2021г. – Отбелязване 148 год. от обесването на Васил Левски / изложба

01.03.2021г. – Баба Марта – изработване на мартеници и изложба в читалището

03.03.2021г. - Тържество по случай Националният празник на България /съвместно с кметство с. Ряхово, общ. Сливо поле и СОСЗР /

28.04.2021г. - Виртуална великденска изложба

24.05.2021г. – Ден на българската азбука , просвета и култура /читалището стартира второто издание на инициативата „Дари ме, сподели ме“

02.06.2021г. – Ден на Ботев и загиналите за свободата на България

30.06.2021г. – Арт Изложба „ Ряхово твори“

06.08.2021г. – Нептунова вечер

01.11.2021г. – Отбелязване Деня на Народните будители и 110 години читалище с.Ряхово

16.12.2021г. – Изработване и изложба на сурвакници

22.12.2021г. – Коледа в ОДЗ „Мечо Пух“, с.Ряхово

23.12.2021г. – Коледуване / децата от ОУ „Св. Св. Кирил и Методий“

1. **Регионални :**
2. **Национални** :
3. **Международни:**

**Други културни дейности**

Мероприятия проведени в библиотеката по Програма „ Глобални библиотеки”:

индивидуални консултирани в компютърна зала - ……………..бр.

Публикуване във в. „ Утро, в. „Читалищен вестник“, в.„Бряг“, Арена Медия, сайта на читалището и Фейсбук страницата ни на проведени събития, Качване в You Tube на клипове от наши събития.

* Създаване на виртуален албум „Ряхово в миналото“ във Facebook, използвайки богатия архив на читалището.
* Изложба посветена на Апостола и публикуване на извадки от личния бележник на Васил Левски във Facebook.
* Организиране виртуална изложба на мартеници.
* Участие в номинациите библиотека на годината от обл. Русе към РБ „Л. Каравелов“.
* Организиране на Арт изложба „Ряхово твори“ и отразяване в местния печат.
* Продължаване на инициативата „Дари ме, сподели ме“ за обогатяване на библиотечния фонд.
* Създаване на поредица от публикации за развитието на просветата и читалищната дейност в Ряхово, използвайки книгите на Иван Радков.
* Създаване на онлайн публикация за 1ноември „ Будителите на Ряхово“.
* Участие в Националното виртуално съревнование „Незабравимите игри от раклата на баба“/ с ряховски броенки.
* Успешно участие в проект „Българските библиотеки – съвременни центрова за четене и информираност” – закупени са 110 бр. книги на стойност 1240,08 ст.

**Продължаваме участието си в благотворителната дейност – „Направи добро на непознат“ към фондация Виктория Маринова**

**ІV. Работа по проекти**

За отчетния период читалищното настоятелство е кандидатствало:

1. По М21 „ Съхранение и популяризиране на културно – историческото и природно наследство на територията на МИГ Тутракан – Сливо поле.

Проект „ С лице към река Дунав – съхранение и развитие на териториалната идентичност на основата на природното наследство“. /одобрен /

1. По проект „ Българските библиотеки – съвременни центрове за четене и информираност“. / одобрен/

**VІ. Състояние на материално-техническата база на читалището**

Читалището се нуждае от измазване на помещенията за съхранение на декорите. Сцената и някой от столовете в киносалона също има нужда от ремонт. Подът на места е прогнил и дъските се чупят.

От ремонт се нуждае и електрическата инсталация в читалището.

**VІІ.Взаимодействие на читалището с местното и общинско ръководство, с други институции**.

Основни партньори в дейността на читалището са Кметство село Ряхово, община Сливо поле, Съюз на офицерите и сержантите от запаса и резерва - Община Сливо поле,

ОУ „ Св.св. Кирил и Методий”, с. Ряхово, клубовете на пенсионера и други организации.

**VІІІ. Квалификационни дейности на читалищните секретари.**

Щатният персонал на читалището редовно участва в обучения с цел повишаване на професионалната квалификация. През изминалия период сме взели участие в обучения и семинари организирани от РЕКИЦ „ Читалища” и РБ „ Любен Каравелов”- град Русе,както следва:

**1.       „Библиотечна документация и нейното поддържане. Инвентаризация на библиотечни фондове“**

 Обучението цели актуализиране и повишаване на знанията на работещите в библиотеките за **провеждане на инвентаризация на библиотечни фондове** и прилагане на нормативната база, водене на отчетност.

**2.       „Съхраняване и възстановяване на библиотечни документи“**

**3. „Участие** в **кръгла маса „БИБЛИОТЕКИТЕ ПРЕЗ 2021“**, - Регионална библиотека „Любен Каравелов“ гр.Русе

Целта на кръглата маса е да постави фокус върху мястото и ролята на библиотечните институции от област Русе и тяхното активно включване в новите процеси, за да бъдат част от глобалното устойчиво развитие.

**ІX. Идеи и предложения до кмета на общината и Общинския съвет.**

Да се сформира комисия от общината, която ежегодно да минава и се запознава със състоянието на материално-техническата база по места. На общинско ниво да се разработват проекти и се кандидатства по различни отворени програми, с цел осигуряване на средства за извършване поетапно цялостен ремонт на читалищните сгради.

***Народно читалище “Познай себе си – 1911”,с. Ряхово, общ. Сливо поле, обл. Русе***

**КАЛЕНДАРЕН ПЛАН**

**ЗА ДЕЙНОСТТА НА ЧИТАЛИЩЕ „Познай себе си – 1911 г. ”, с.Ряхово ПРЕЗ 2022 ГОДИНА**

1. Бабин ден – поднасяне поздравления на здравните работници в здравната служба

/ с. Ряхово– 21.01.2022г./

2. Отразяване на 100 годишен юбилей на баба Божана /посещение и поднасяне на поздравление на юбилярката/

/ с. Ряхово– 26.01.2022г./

3. Трифон Зарезан – конкурс за най добро вино.

/ с. Ряхово – 14.02.2022г./

4. 149 години безсмъртие! Апостоле поклон!/ изложба, посветена на живота и делото на Васил Левски/ /с. Ряхово – 18.02.2022г./

5. Баба Марта – изработване на мартеници и посещение в ОДЗ „Мечо Пух“, с.Ряхово

/с. Ряхово – 01.03.2022г./

6. Ден на самодееца /посещение на театрална постановка /

7. Честване на Националния празник на България /с. Ряхово – 03.03.2022г/

8. Лазаруване /с. Ряхово – 16 .04.2022г./

9. Великденска изложба /с. Ряхово – 20.04.2022г./

10. Участие в пролетния празник Гергьовден

/гр. Сливо поле 06.05.2022г./

11. Традиционен ряховски събор. / съвместно с Общ. Сливо поле и кметство с. Ряхово/

/с. Ряхово – 24.05.2022г./

12. Ден на Ботев и загиналите за свободата на България. Поклон!

/с.Ряхово – 02.06.2022г./

13. Нептунова вечер – традиционно посрещане на международната гребна регата и дните на р.Дунав

/с. Ряхово – м. юни 2022г./

14. Участие в Общинските прегледи на художествената самодейност.

/общ. Сл.поле м. август 2022г./

15. Ден на съединението / с. Ряхово – 06.09.2022г./

16. Ден на народните будители. / с. Ряхово - 01.11. 2022г./

17. Коледа в ОДЗ „Мечо Пух“, с.Ряхово / с. Ряхово – 22.12.2022г./

18. Коледуване. / с. Ряхово – 24-25. 12.2022г./